Հայկինոյի համար հարցերի հարցը փոխարինողների դաստիարակումն է: Նկատի չունեմ այն ռեժիսորներին և օպերատորներին, որոնք սովորել են Մոսկվայում: Խնդիրն ավելի ընդգրկուն է՝ կինոյում աշխատող ամեն ոք պետք է լինի պրոֆեսիոնալ: Սովետական լավագույն օպերատորներից մեկը՝ Կալաշնիկովը, մի հետաքրքիր միջադեպ է պատմել ինձ: Սովետա-իտալական «Կարմիր վրանի» նկարահանումների ժամանակ նրա ուշադրությունը գրավել է 50-ին մոտ, տպավորիչ արտաքինով, լավ հագնկած մի տղամարդ: Երբ ծանոթացել են, պարզվել է, որ նա բանվոր է, սայլակով տեղափոխում է կինոնկարահանման սարքերը: Օպերատորին զարմացրել էր նրա արագ կողմնորոշումը: Հետո պարզվել էր, որ սայլակը հրողն էլ ծանոթ է սցենարին և քաջատեղյակ է դեպքերին: Ուրեմն սայլակը հրողին էլ են դաստիարակում: